תחרות האירוויזיון תפתח באופן רשמי בשבוע הבא, ואחד האקטים המצופים ביותר הוא הופעתה של זוכת השנה שעברה, נטע ברזילי. המנצחת הישראלית תופיע בערב חצי הגמר הראשון (14.5), שם תעניק ביצוע מיוחד ללהיט "TOY", ובנוסף תבצע בערב הגמר (18.5) שיר חדש בשם "NANA BANANA".

את הסיגנל החדש נטע תשחרר בשישי הקרוב (10.5) ותבצע אותו בפעם הראשונה על במה באירוע השקה חגיגי, שיתקיים ביום ראשון (12.5) בזאפה תל אביב. את השיר החדש, שייצא שלושה חודשים אחרי הלהיט הקודם שלה, "BASSA SABABA", ילווה קליפ אנימציה מיוחד.